ગ્લેમર જગતમાં સેલીબ્રીટી બનવાની કિંમત કાસ્ટિંગ કાઉચથી માંડીને પોતાના કમોત સુધી ચૂકવવી પડતી હોય છે. રોજે રોજની સફળતા ક્મોસમની જેમ બદલાયા કરતી હોય છે. સ્ક્રીન પર પોતાનો ફોટો, સિરીઅલ કે મૂવી આવવાથી લાઈમ લાઈટમાં રહેવાની એક અનકોન્શિઅસ આદત પડી જતી હોય છે. અમિતાભ બચ્ચન જેવા મેગા-સ્ટારે પણ કબૂલ કર્યું છે કે જે શુક્રવારે તેમનું મૂવી રીલીઝ થવાનું હોય તે દિવસે તે હાઈએસ્ટ સ્ટ્રેસ અને પ્રેશર આજે પણ અનુભવે છે. જો બોલીવૂડના સૌથી સલામત અને ટોચના અદાકારની આ હાલત હોય તો પછી પ્રત્યુષા જેવી તાજી-તાજી સફળતાનો સ્વાદ ચાખેલી ટેલીવૂડની હિરોઈનનું શું ગજું? અલબત્ત, તેના અંગત સંબંધો વધુ ચર્ચામાં છે. માત્ર પ્રત્યુષા જેવા જ કિસ્સાની આટલી બધી ચર્ચા કેમ? તેનું કારણ એ છે કે આમ આદમી વિચારે છે કે એક 24-25 વર્ષની યુવતીને જે જોઈએ તે મતલબ પૈસો, પ્રતિષ્ઠા અને ઈચ્છે તેની સાથે પર્સનલ રીલેશનશીપ મળી શકતી હોય તો પછી આવું આઘાતજનક પગલું કેમ ભર્યું હશે? કદાચ એટેન્શન સીકિંગની તીવ્રતમ નાટકીય અભિવ્યક્તિ કે પછી એક આમ આદમીનું જ ડીપ્રેશન?